Na temelju Zakona o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12., 94/13., 152/14. 7/17.,68/18. ) Osnovna škola Dr. fra Karlo Balić, Šestanovac, raspisuje:

**NATJEČAJ**

 **za popunu radnog mjesta stručnog suradnika edukacijsko- rehabilitacijskog profila – 1** **izvršitelj/ica s nepunim radnim vremenom** od **20/40 sati ukupnog tjednog radnog vremena**, **na određeno radno vrijeme do povratka s rodiljnog, roditeljskog dopusta.**

Uvjeti: prema Zakonu o odgoju i obrazovanju u osnovnoj i srednjoj školi (Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12., 94/13., 152/14. 7/17., 68/18. ) i Pravilnika o odgovarajućoj vrsti obrazovanja učitelja i stručnih suradnika u osnovnom školstvu ( NN.br,6/19) .

Uz prijavu kandidati trebaju dostaviti slijedeću dokumentaciju: - životopis – dokaz o državljanstvu (presliku domovnice) - dokaz o stručnoj spremi-diploma - uvjerenje nadležnog suda da se protiv osobe ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi – ne stariji od 6 mjeseci. Dokumenti se prilažu u neovjerenom presliku.

Nakon odabira kandidata, odabrani kandidat dostavit će poslodavcu originalne dokumente ili ovjerene preslike originala.

Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Da bi ostvario pravo prednosti pri zapošljavanju , kandidat koji ispunjava uvjete natječaja, za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i potvrdu o priznatom statusu iz kojeg proizlazi to pravo.

 Kandidati koji se pozivaju na pravo prednosti pri zapošljavanju u skladu s člankom 102. Zakonu o hrvatskim braniteljima iz domovinskog rata i članovima njihovih obitelji ( NN 121/17.) uz prijavu na natječaj dužni su, osim dokaza o ispunjavanju traženih uvjeta, priložiti i dokaze propisane člankom 103.stavkom 1 Zakonu o hrvatskim braniteljima iz domovinskog rata i članovima njihovih obitelji ( NN 121/17.). Poveznica na internetsku stranicu Ministarstva, <https://branitelji.gov.hr/UserDocsImages//NG12%20Prosinac/Zapo%C5%A1ljavanje//Popis%20dokaza%20za%20ostarivanje%20prava%20prednosti%20pri%20zapo%C5%A1ljavanju.pdf>

Na natječaj se mogu javiti osobe oba spola pod jednakim uvjetima. Rok natječaja je 8 dana od dana objave na mrežnim stranicama i oglasnoj ploči Hrvatskog zavoda za zapošljavanje i mrežnim stranicama i oglasnoj ploči Škole.

Prijavom na natječaj kandidati/kandidatkinje su suglasni da Osnovna škola Dr. fra Karlo Balić, Šestanovac može prikupljati, koristiti i obrađivati njihove osobne podatke isključivo u svrhu provedbenog natječajnog postupka sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) i odredbama Zakona o provedbi opće uredbe o zaštiti osobnih podataka (NN.br 42/18).

Osobni podatci kandidata, sukladno Pravilniku o vrednovanju te postupku odabiranja i izlučivanja arhivskoga gradiva (NN br. 90/02), izlučit će se i uništiti protekom roka od pet (5) godina ili ranije na temelju pisanog zahtjeva vlasnika osobnih podataka sukladno „pravu na zaboravu“.

 **Datum objave na mrežnim stranicama i oglasnoj ploči Hrvatskog zavoda za zapošljavanje i mrežnim stranicama i oglasnoj ploči Škole je 12.travnja. 2019.** Prijave s nepotpunom i neodgovarajućom dokumentacijom kao i nepravovremeno dostavljene prijave neće se razmatrati.

Prijave s potrebnom dokumentacijom dostaviti osobno ili poštom na adresu: **Osnovna škola Dr. fra Karlo Balić, Dr. Franje Tuđmana 40, Šestanovac**, **s naznakom „Za natječaj“.**

Klasa:112-01/19-03/10

Urbroj: 2155-15-01-19-01

Šestanovac, 12.4.2019. godine